θερμιν χρηστη χαιρε. χθονιων ενερθε δαιμονων ανακτορες σεμνη τε φερσεφασσα δημητρος κορη δεχεσθε την ναυαγον αθλιαν ξενην πατρος γεγωσαν λυσανιου θερμιν εμε εσθλην δ ακοιτιν σιμαλου ξυναορον. ει τις δ εμοις σπλανχνοισιν η βιω ποτε οικτρας ερινυς φαρμακων επηγαγεν μη πωποτ αλλην μοιραν αφθιτοι θεοι πεμψηθ ομοιαν θ ην εγω κεκτημενη. ενερθε ναιω τριπτυχους μηνας φθισι βιοτου λιπουσα καρπον ον γη πανκρατωρ βροτοις διδωσι τουδ απεστερημε[ν]η τεκνων τε ανακτες κανδρος ου ψυχη [μ]ια υπηρχε μοι συν ανδρι και βιος γλυκυς. τουτων απαντων αθλια λελησμενη αρας τιθημι τοια εχουσα πηματα αυτοισι και τεκεσι παρριζους μολιν αδου μεγαν κευ[θ]μωνα και σκτοτου πυλας τεκνων δ εμων αθραυστον ολβιον βιον παντων ικεσθαι κανδρος ις γηρως χρονον ει γ εστ εν αδου βαιος ευχωλης λογος αρας τεληας οις επευχομαι τελιν. -- μουσων αοιδην συνβιωσεως σεθεν τερπνην τε και λυπηρον ενπαλιν διδους θερμιν εμη ξυνευνε τοιαδ εννεπω θρεψω δ οσους εφυσας εξ εμου γονους της προς σε φιλιας αξιως ξυναορε. λυσαν τε τον πριν τοις εμοις ομορροπον ετους παυνι παισιν συνεξω σην χαριν ταυτην τιθις αμενπτον εν βιω γαρ εσχηκας τροπον.
Eg. — Alexandria (El Iskandariya) — Rom. Imp. period — GVI 1875
 Rom. Imp. period 